CELEX: 32011D0182
Language: et
Date: 2011-03-09 00:00:00
Title: 2011/182/EL: Nõukogu otsus, 9. märts 2011 , Euroopa Ühenduse ja Ukraina vahelise teadus- ja tehnoloogiaalase koostöölepingu pikendamise kohta

25.3.2011   
            
            
               ET
            
            
               Euroopa Liidu Teataja
            
            
               L 79/3
            
         NÕUKOGU OTSUS,
   9. märts 2011,
   Euroopa Ühenduse ja Ukraina vahelise teadus- ja tehnoloogiaalase koostöölepingu pikendamise kohta
   (2011/182/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 186 koostoimes artikli 218 lõike 6 punkti a alapunktiga v,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut
   ning arvestades järgmist:
   
               (1)
            
            
               Nõukogu kiitis otsusega 2003/96/EÜ (1) heaks teadus- ja tehnoloogiaalase koostöölepingu sõlmimise Euroopa Ühenduse ja Ukraina vahel.
            
         
               (2)
            
            
               Lepingu artikli 12 punktis b on sätestatud, et leping sõlmitakse esialgu 31. detsembrini 2002 ning et lepinguosaliste ühisel kokkuleppel võib seda pikendada viie aasta kaupa.
            
         
               (3)
            
            
               22. septembri 2003. aasta otsusega, (2) mis jõustus 8. novembril 2004, kiitis nõukogu heaks kõnealuse lepingu pikendamise veel viieks aastaks.
            
         
               (4)
            
            
               ELi-Ukraina seitsmenda allkomitee kolmandal kohtumisel 26. ja 27. novembril 2008 Kiievis kinnitasid mõlemad lepinguosalised, et soovivad eespool nimetatud lepingut pikendada veel viieks aastaks.
            
         
               (5)
            
            
               Pikendatud lepingu sisu on sama, mis 7. novembril 2009 lõppenud lepingul.
            
         
               (6)
            
            
               Tulenevalt Lissaboni lepingu jõustumisest 1. detsembril 2009 asendab Euroopa Liit Euroopa Ühenduse ja on selle õigusjärglane.
            
         
               (7)
            
            
               Euroopa Ühenduse ja Ukraina vahelise teadus- ja tehnikaalase koostöölepingu pikendamine tuleks liidu nimel heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel kiidetakse heaks Euroopa Ühenduse ja Ukraina vahelise teadus- ja tehnoloogiaalase koostöölepingu pikendamine uueks viieaastaseks ajavahemikuks.
   Artikkel 2
   Nõukogu eesistuja saadab liidu nimel toimides ja kooskõlas lepingu artikliga 12 Ukraina valitsusele teate, et liit on lõpetanud lepingu pikendamiseks vajalikud sisemenetlused, (3) ning esitab Ukrainale järgmise teate:
   
      „Tulenevalt Lissaboni lepingu jõustumisest 1. detsembril 2009 asendab Euroopa Liit Euroopa Ühenduse ja on selle õigusjärglane ning teostab alates nimetatud kuupäevast kõiki Euroopa Ühenduse õigusi ja võtab üle kõik Euroopa Ühenduse kohustused. Seetõttu käsitatakse lepingus esinevaid viiteid Euroopa Ühendusele vajaduse korral viidetena Euroopa Liidule.”
   
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 9. märts 2011
      
         
            Nõukogu nimel
         
         
            eesistuja
         
         CSÉFALVAY Z.
      
   
   
      (1)  ELT L 36, 12.2.2003, lk 31.
   
      (2)  ELT L 267, 17.10.2003, lk 24.
   
      (3)  Nõukogu Peasekretariaat avaldab lepingu jõustumise kuupäeva Euroopa Liidu Teatajas.